EkBass/fiwiki-20250220-pages-articles huggingface dataset:
CQD

CQD on vanha radiosähkötyksessä käytetty hätämerkki, jota käytettiin ennen SOS-hätämerkin käyttöönottoa. Legendan mukaan hätämerkki on muodostettu sanoista come quick danger, ”tulkaa nopeasti vaara”. Todellisuudessa koodi ei kuitenkaan ole lyhenne mistään sanoista. Morseaakkosilla CQD on — · — · — — · — — · · Alku CQ tarkoittaa sähkötyksessä attention all stations eli ”huomio kaikki asemat”. CQ-alkuisia kutsuja oli aikoinaan useita ja kolmas kirjain oli kutsun tarkoitus. D tarkoitti hätää (). Matkustaja-alus RMS Titanic lähetti uppoamisyönään huhtikuussa 1912 useita CQD- ja SOS-viestejä. Radiosähkötyksen sääntöjen mukaan Titanicin lähettämät hätäsanomat alkoivat esimerkiksi ”CQD CQD CQD MGY”, jossa MGY oli Titanicin kutsumerkki. Luokka:Lennätin Luokka:Palo- ja pelastustoimi
Speden saluuna

Speden saluuna oli keväällä 1965 esitetty suomalainen Spede Pasasen 13-osainen televisiosarja. Sarjan ohjasi Pekka Parikka. Ensimmäinen ohjelma lähetettiin 6. tammikuuta 1965. Sketseistä koostuneesta sarjasta ei ole säilynyt kokonaisia jaksoja MTV3:n arkistoissa, ainoastaan muutamia yksittäisiä sketsejä. Ohjelma sijoittui Speden saluuna -nimiseen saluunaan. Spede Pasanen perusti vuonna 1967 Simo Salmisen kanssa Kouvolaan samannimisen ravintolan. Ravintola toimi vuoteen 2023 asti, jolloin se hakeutui konkurssiin koronan jälkimainingeissa. Uudet yrittäjät kuitenkin herättivät saluunan henkiin jo samana kesänä. Spede itse oli vetäytynyt ravintolan toiminnasta vuonna 1970. == Säilynyt materiaali == Ohjelmasta on säilynyt vain pieni määrä sketsejä tai muita klippejä, joista kaikki tunnetut on listattu alle. DVD-merkityt materiaalit löytyvät MTV3 ja Pan Visionin julkaisemalta kokoelmalta Spede Show – Pääasia että on kivvaa 1965–1972. KAVI-merkityt materiaalit ovat katsottavissa KAVIn kokoelmatietokanta Tenhossa, Kavin katselu- ja kuuntelupisteillä. Klippi Lähde Tarkenne Spede laulaa Tom Dooleyta pikkuorava- äänellä DVD Spedevisio 30.4.1967 Pormestarin vierailu DVD Spedevisio 30.4.1967 Jälkitunnelmia / Simon taikatemppu DVD Spedevisio 30.4.1967 Tieteellinen muki DVD Spedevisio 2.8.1967 Simo pitää uudenvuodenpuhetta KAVI Spede haastattelee Simoa, Heikki Kuvajaa ja äitiään KAVI Speden Saluuna 12.5.1965 Spede menee kylpyyn vaatteet päällä KAVI Speden Saluuna 12.5.1965 Speedy Gonzales ja palaneet päreet KAVI ohjelmassa Heilläkin hyvä tahto (1966) __NOTOC__ == Esiintyjät == == Työryhmä == * Ohjaus: Pekka Parikka * Käsikirjoitus: Pertti Pasanen * Tuottaja: Pertti Pasanen * Tuotantoyhtiö: Mainos-TV == Katso myös == * Spede Show * Spedevisio == Lähteet == == Aiheesta muualla == * Speden Saluuna Ravintolan kotisivut. Luokka:Spede Pasanen Luokka:1960-luvun suomalaiset sketsisarjat
Stuart (panssarivaunu)

M3 ja M5 Stuart ovat yhdysvaltalaisia kevyitä panssarivaunuja, jotka otettiin käyttöön toisen maailmansodan aikana. Brittien antama ”Stuart”-lisänimi viittaa Yhdysvaltain sisällissodan aikaiseen kenraali J. E. B. Stuartiin ja sitä käytettiin sekä M3- että M5-sarjan vaunuista. Stuarteissa oli paksumpi panssari kuin aiemmissa M2-sarjan vaunuissa. Aseina oli alkupään malleissa 37 millimetrin M5-tykki ja viisi konekivääriä. Myöhemmissä malleissa oli hieman pidennetty M6-tykki ja konekiväärien määrä vähennettiin kolmeen. Mallia M3 valmistettiin vuosina 1941–1943 ja mallia M5 vuosina 1942–1944. Vaunua käyttivät yhdysvaltalaiset, britit, kansainyhteisön joukot ja kiinalaiset. == Kehitys ja käyttö == Uuden kevyen panssarivaunun suunnittelu alkoi 1930-luvun alkupuolella. Useiden toinen toistaan vahvemmin panssaroitujen ja paremmin aseistettujen prototyyppien jälkeen esiteltiin M3 heinäkuussa 1940. Vaunun ottivat ensimmäisenä taistelukäyttöön brittijoukot Pohjois-Afrikassa marraskuussa 1941, joille toimitettiin M3-vaunuja Lend-Lease-ohjelman myötä. Amerikkalaisjoukot käyttivät vaunua taistelussa ensimmäistä kertaa saman vuoden joulukuussa Filippiineillä japanilaisia vastaan. Brittijoukkojen kokemusten perusteella vaunu ei ollut aseistukseltaan riittävän tehokas, mutta he olivat muuten tyytyväisiä sen suorituskykyyn.pienoiskuva|vasen|M5A1 StuartTaistelukäytössä saatujen kokemuksien perusteella vaunusta kehitettiin M3A1-versio, jonka valmistus aloitettiin toukokuussa 1942. 37 millimetrin tykki sai gyroskooppivakaajan ja tornin kääntömekanismi muuttui sähkökäyttöiseksi. Kesästä 1942 lähtien britit yleensä välttivät Stuartien käyttöä panssaritaisteluissa. Vaunua käytettiin pääasiassa tiedusteluun ja osasta niistä poistettiin tykkitorni painon keventämiseksi ja siten nopeuden ja toimintamatkan parantamiseksi. Nämä tornittomat vaunut tunnettiin nimellä Stuart Recce. M3-malleissa oli moottorina Continental R-670- tai Guiberson A-1020 -tähtimoottori. M5-malleissa käytettiin kahta Cadillac Series 42 -moottoria, jonka vaihteistona oli Hydra-Matic-automaattivaihteisto. == Lähteet == == Aiheesta muualla == Luokka:Yhdysvaltain toisen maailmansodan panssarivaunut
M5

M5 tarkoittaa seuraavia asioita: * M5, pallomainen tähtijoukko Käärmeen tähdistössä * BMW M5, automalli * Sord M5, kotitietokone * Stuart, toisen maailmansodan aikainen panssarivaunu.
Nieuport 10

Nieuport 10 oli ranskalaisen Nieuportin valmistama puurakenteinen, yksi- ja kaksipaikkainen tiedustelukone. Koneen suunnitteli Nieuportille tullut Gustave Delage, jonka menestyksekäs Nieuport-kaksitasojen sarja alkoi tästä mallista. Eturunkoa lukuun ottamatta Nieuport 10 oli verhoiltu kokonaan kankaalla. Kone lensi ensimmäisen kerran vuonna 1914. Nieuport 10 oli käytössä tiedustelukoneena ja hävittäjänä ensimmäisessä maailmansodassa länsirintamalla vuosina 1914-1915. Tyyppiä valmistettiin lisenssillä myös Italiassa (Nieuport- Macchi) ja Venäjän keisarikunnassa (A/O Duks). Kone oli käytössä Ranskan lisäksi ainakin Britanniassa, Italiassa ja Venäjällä. ==Tekniikkaa== * Kärkiväli: 7,78 m * Pituus: 6,88 m * Korkeus: 2,65 m * Siipipinta-ala: 18 m² * Tyhjäpaino: 410 kg * Lentopaino: 658 kg * Moottori: 80 hv:n 9-sylinterinen ilmajäähdytteinen pyörivä Le Rhone C-tähtimoottori ==Suorituskyky== * Huippunopeus: 140 km/h * Nousuaika 2.000 metriin: 16 min * Lentoaika: 3 h ==Aseistus== * Eteenpäin ampuva Lewis-konekivääri, suomalaisissa koneissa yksi konekivääri tähystäjällä * Suomalaisissa koneissa pommeja, tähystäjän heittämänä ==Käyttö Suomessa== Valkoinen armeija sai ensimmäisen Nieuport 10 -koneensa sotasaaliiksi Lylyjärvellä Vilppulan eteläpuolella 17. maaliskuuta 1918 Lento-osasto I:n siirryttyä entiselle punaisten lentoasemalle. Pietarista hankittiin siellä olleiden suomalaisten toimesta vuoden 1918 alkupuolella kaksi Nieuport 10 -konetta värväämällä viisi punaisten palveluksessa ollutta entistä tsaarin armeijan upseeria lentämään koneet Suomeen. Ohjaajat Mihail Safonov (Mikko Vuorenheimo) ja Igor Zaizewsky (Erik Ilmarinen) lensivät koneet Antreaan 11. huhtikuuta 1918 ja liittyivät valkoiseen armeijaan. Lylyjärveltä saatu kone oli purettuna ainakin joulukuulle 1918 asti, mutta venäläisten Suomeen lentämiä koneita käytettiin heti. Suomen ilmavoimien Nieuport 10-lentokoneet Käyttöönottopäivä Valmistenumero 1. rekisteri Myöhempi rekisteri Poisto 17.3.1918 755 D64/18 Ympäri Santahaminassa 23.2.1919, poisto 11.8.1919 11.4.1918 748 F38 Tuhoutui Antreassa 13.4.1918 pakkolaskussa 11.4.1918 743 F36 D63/18, 2C450 Särkyi Santahaminassa 15.8.1919 ==Lähteet== * Kalevi Keskinen, Kyösti Partonen, Kari Stenman, Suomen Ilmavoimat I 1918-27, 2005. ISBN 952-99432-2-9 * Kalevi Keskinen, Kari Stenman, Klaus Niska, Suomen ilmavoimien lentokoneet 1918-1939, Tietoteos, 1976 * Timo Heinonen, Thulinista Hornetiin, Keski-Suomen Ilmailumuseon julkaisuja 3, Tikkakoski: Keski-Suomen ilmailumuseo, 1992. ISBN 951-95688-2-4 10 Luokka:Ranskalaiset tiedustelukoneet Luokka:1910-luvun tiedustelukoneet
356 mm/52 -tykki vm. 1913

356 mm/52 -tykki vm. 1913 oli venäläinen 14-tuumainen taistelulaivoille kolmoistykkitorniin ja Pietari Suuren merilinnoitukselle kaksoistykkitorniin tarkoitettu tykki. Tykki ei ehtinyt valmistua alkuperäisiin tarkoituksiinsa, mutta muutama palveli puna-armeijassa toisessa maailmansodassa rautatietykkinä. Tykin kaliiperi oli 356 millimetriä. Putken pituus oli 52 kaliiperia eli noin 18,5 metriä. Suurin kantama olisi ollut 1910-luvun ampumatarvikkeilla kolmoistykkitornissa noin 23 kilometriä ja kaksoistykkitornissa noin 25 kilometriä. Suurin kantama oli toisen maailmansodan aikaisilla ampumatarvikkeilla rautatietykkinä noin 53 kilometriä. Tulinopeus oli kolmoistykkitornilla korkeintaan 3 laukausta minuutissa, kaksoistykkitornilla 2 laukausta minuutissa ja rautatietykillä 1,5 laukausta minuutissa. Tykin suunnittelu alkoi 1910. Se tarkoitettiin Imperatritsa Maria -luokan taistelulaivojen pääaseeksi. Yhteensä 76 tykkiä tilattiin Obuhovin terästehtaalta ja Vickersiltä, ja tuotanto alkoi 1913. Tykkien valmistuksen viivästymisen vuoksi ne päätettiin vaihtaa myöhemmin valmistuvan Izmail-luokan taisteluristeilijöiden pääaseeksi. 18 tykkiä oli tarkoitettu Pietari Suuren merilinnoitukselle, joista kolme kaksoistornia Mäkiluotoon. Obuhov ehti valmistaa yhden tykin ja Vickers 16, joista se toimitti Venäjälle kymmenen. Tykkejä ei ehditty sijoittaa laivoille eikä rannikkopattereihin ennen lokakuun vallankumousta. Britit yrittivät kehittää toimittamatta jääneistä tykeistä rautatietykkiä, mutta tykit eivät palvelleet. Puna-armeija suunnitteli 1920- ja 1930-luvuilla tykkien sijoittamista erilaisiin rannikkopuolustuksen tehtäviin, mutta kehitti lopulta tykistä rautatietykin tyyppimerkinnällä TM-1-14. Toisessa maailmansodassa Puna- armeijan TM-1-14:t palvelivat kahtena rautatietykkipatterina. Toinen taisteli Leningradin piirityksessä ja toinen palveli muttei taistellut Venäjän kaukoidässä. == Lähteet == * NavWeaps. Russian 14"/52 (35.6 cm) Pattern 1913 Luokka:Rautatietykit Luokka:Laivatykit
Muotkatunturin erämaa

Muotkatunturin erämaa-alue (, ) perustettiin 1991 erämaalailla samoin kuin 11 muutakin Lapin erämaa-aluetta. Muotkatunturien erämaa sijaitsee Lapin maakunnassa Utsjoen ja Inarin kuntien alueella. Pinta-alaltaan se on 1 570 km². Muotkatunturit ovat poronhoitoaluetta ja siellä harjoitetaan myös metsätaloutta. Retkeilijöille ei ole merkittyjä reittejä, ja alueella on vain neljä autiotupaa. Alueen pohjois- ja keskiosissa on tunturikoivuvaltaista metsää sekä tunturipaljakkaa. Etelässä on laajoja soita, mäntymetsää sekä vaaroja ja yksittäisiä tunturinhuippuja. Erämaan sisällä sen lounaisosassa sijaitsee 23 neliökilometrin laajuinen Terstojängän soidensuojelualue. Merkittävimpiä vesistöjä ovat suurin järvi Peltojärvi ja siitä alkunsa saava Peltojoki sekä Kaamasjokeen laskeva Kielajoki sivuhaaroineen. Korkein tunturi on 590 metrin korkeuteen nouseva Kuárvikozzâ. Muita korkeita tuntureita ovat muun muassa Peltoaivi (567 m mpy.), Kálgoaivi (560 m) ja Gáisávárri (545 m). Aluetta rajoittaa etelässä Inarin–Angelin tie, lännessä Angelin–Karigasniemen tie, pohjoisessa Kaamasen–Karigasniemen tie ja idässä valtatie 4. Aluetta hoitaa Metsähallitus. == Lähteet == ==Aiheesta muualla== *Metsähallituksen Muotkatunturi -sivut Luokka:Inarin luonto Luokka:Utsjoen luonto Luokka:Erämaa- alueet
Minä (ego)

Minä (latinaksi ego) on psykoanalyysin näkemyksessä yksi persoonallisuuden osa. Se on ihmisen psyyken keskimmäinen kerros viettipohjan (lat. id) ja yliminän (superego) välissä. Tietoista toimintaa ohjaileva ego tasapainottelee viettipohjan vaistonalaisuuden ja yliminän järjen välillä. Ristiriitatilanteissa se ottaa käyttöön puolustusmekanismit. Minä kehittyy, kun lapsen kognitiivinen kehitys etenee ja kun hän saa ympäristöstä palautetta. Sellaiset seikat ympäristön suhtautumisessa lapseen, jotka ovat hyväksyviä tai torjuvia, vaikuttavat lapsen itsetunnon kehitykseen. Jos ihminen kokee lapsuudessaan hyvin usein hylätyksi tulemisen tunnetta, hän helposti oppii varautumaan etukäteen useissa tilanteissa siihen, että toiset ihmiset suhtautuvat häneen enimmäkseen torjuvasti. Tämä saattaa vaikuttaa hänen myöhempiin ihmissuhteisiin. Myös ympäristön myönteinen suhtautuminen yksilöön vaikuttaa sekä hänen tietyn hetkiseen minäkuvaan että hänen myöhempiin toimintatapoihin ihmissuhteissa. Ihminen kokee minänsä minähavaintona. Minän toiminnot ovat suurelta osin tietoisia. Yksilön egon kehitystä ohjaa paljolti se, millaisessa kulttuurissa ihminen elää ja mitkä ovat kyseisen kulttuurin toimintatavat. Erilaisten sosiaalisten ryhmien toimintatavat vaikuttavat myös kyseiseen ryhmään kuuluvan ihmisen egoon. Eri uskontoihin kuuluvat erilaiset käsitykset ihmisyksilöstä. Ainakin eroavaisuuksia löytyy verrattaessa kristinuskon, buddhalaisuuden ja hindulaisuuden käsityksiä ihmiskuvasta. Ihmisen mielikuva egosta tai identiteetistä muodostuu elämän tavoitteiden ja henkisten arvojen perusteella. Tulevaisuuden epävarmuus luo haasteen identiteetin muodostumiselle. Joskus elämän olosuhteet ovat niin haasteellisia, että ihmisellä on ongelmia identiteettikuvansa suhteen. Tämä voi aiheuttaa pahimmillaan psyykkisiä ongelmia, kuten masennusta tai henkistä väsymystä. == Katso myös == * Ydinminä * Psykologinen egoismi * Minä (filosofia) == Lähteet == Luokka:Psykoanalyyttinen teoria Luokka:Seulonnan keskeiset artikkelit
Yliminä

Yliminä eli superego () on psykoanalyyttisen teorian mukaan yksi ihmisen psyyken kolmesta kerroksesta. Metapsykologiassaan Sigmund Freud jakoi psyyken kolmeen osaan tai asteeseen: minä (latinaksi ego), viettipohja (latinaksi id, joka vastaa suomen pronominia se) ja yliminä (latinaksi superego). Psykoanalyysin mukaan persoonallisuuden kolmas rakenne yliminä muotoutuu lapsen oppiessa kasvattajiltaan, millainen toiminta on hyväksyttävää. Lapsi siis sisäistää lähiympäristön normit, ja se vastaa osin omaatuntoa. Yliminän muodostumiseen ja lujittumiseen vaikuttavat lapsen myöhemmätkin kokemukset, vaikkapa kouluajan samastumiset auktoriteetteihin. Freudin alkuperäisen teorian mukaan yliminää voidaan luonnehtia oidipuskompleksin perilliseksi. Kun lapsi havaitsi, että isä on esteenä oidipaalisten toiveiden täyttymiselle, minä muodosti saman esteen itseensä ja jäljittelemällä pääsi osalliseksi isän voimasta. Yliminä ei kuitenkaan ole vain varhaisimpien eroottisten kohteenvalintojen jäänne, vaan sen perustana on myös reaktionmuodostusta: paitsi että lapsen pitää olla sellainen kuin isä, hän ei toisaalta saa tehdä kaikkea, mitä isä tekee. Minän heikkous yliminän vaatimusten ja syytösten edessä johtuukin juuri siitä, että yliminän muodostuessa minä oli vielä heikko ja riippuvainen, ja tämä suhde on jäänyt vallitsevaksi. Yliminä on etäämpänä tietoisuudesta kuin minä, ja se yltää syvälle viettipohjaan. Yliminä on lapsen kuvitelmien ja viettipyrkimysten värittämä, ei vanhempien realistinen jäljennös. Yliminä on paitsi rankaiseva myös suojeleva: se ennakoi ympäristön reaktioita lapsen toimintaan. Yliminä sisältää yksilön ja yhteisön arvomaailman — tai sen, mitä yksilö luulee tuon arvomaailman olevan. Yliminän arvot periytyvät menneisyydestä ja ne voivat siksi olla ristiriidassa yksilön nykyisten arvojen kanssa. Yliminän tehtäviin kuuluvat paitsi itsetarkkailu myös minäihanteen ylläpito ja moraaliarvojen vakiinnuttaminen sekä omantunnon tehtävät. Velvollisuudentunto kuuluu yliminään, eikä siihen liity moraalista harkintaa: sama yliminä vaatii sodan ja rauhan velvollisuuksia noudatettavan. Uusimmissa psykoanalyysin suuntauksissa on pyritty luopumaan rakennemallista ja korostamaan psyykkisen kehityksen prosessiluonteisuutta ja vuorovaikutusta.Esimerkiksi == Lähteet == Luokka:Psykoanalyyttinen teoria en:Id, ego and super-ego#Super-ego ja:自我#超自我
Pullonkaulailmiö

Populaation pullonkaulailmiö on evoluutioteorian käsite tapahtumalle, jossa yli 50 % populaatiosta tai ekosysteemin lajeista tuhoutuu. Syynä voivat olla äkillinen kuolleisuuden kasvu tai lisääntymisen estyminen. Nämä taas voivat johtua ympäristön muutoksista tai yksilöiden siirtymisestä uudelle elinalueelle. Jälkimmäisessä tapauksessa puhutaan usein perustajavaikutuksesta. Pullonkaulailmiön nimi tulee tapahtumaa kuvaavan populaation kokokuvaajan muodosta. Pullonkaulat voivat aiheuttaa evoluutioon hyppäyksiä, koska ne lisäävät geneettisen ajautumisen ja sisäsiitoksen todennäköisyyttä. Yleisemmin nimitystä pullonkaula voidaan käyttää eri yhteyksissä myös muista vastaavista ilmiöistä eri elämänaloilla. ==Esimerkkejä== ===Visentti=== 1900-luvun alussa 12 yksilöön supistunut visenttipopulaatio oli vuonna 2000 noin 3600 yksilön suuruinen. Populaatiossa esiintyy vain kahta erilaista Y-kromosomia. ===Suomalainen tautiperintö=== Suomalaisen tautiperinnön muodostumisessa on vaikuttanut kaksi pullonkaulailmiötä: ensin Suomea asutettaessa Suomeen tuli pienen asuttajajoukon mukana vain osa eurooppalaisesta tautiperinnöstä. Sitten Suomen eri osia asutettaessa pienet asuttajien joukot rikastivat eri tautigeenien esiintymistä paikallisesti uusilla asuinalueillaan. Luokka:Evoluutio
Luotsaus

Luotsaus on merenkulussa termi, joka tarkoittaa tietylle väylälle henkilön, jolla on paikallistuntemusta, eli luotsin antamaa navigointiapua. Kyseinen henkilö on saanut merenkulun yleiskoulutuksen lisäksi oman erikoiskoulutuksensa. Valtiot yleensä huolehtivat luotsauksen järjestämisestä aluevesillään. Suomessa alusten luotsauksesta on määritelty lailla ja asetuksella. Tietyin edellytyksin ulkomaalainen alus voi saada luotsausvapautuksen tietylle väylälle tai sen osalle. Lisäksi on niin sanottu Itämeren luotsaus, jonka Itämeren reunavaltiot järjestävät koko Itämeren alueella, mutta se on käymässä harvinaiseksi kehittyneen navigointitekniikan myötä. Suomessa luotsauksen hoitaa valtakunnallisesti valtionyhtiö Finnpilot Pilotage Oy. ==Aiheesta muualla== * finnpilot.fi Luokka:Merenkulku
Katariina (Turku)

Katariina () tai Katariinanlaakso () on kaupunginosa Turun kaakkoisosassa noin kuusi kilometriä kaupungin keskustasta. Alue on saanut nimensä joko Ispoisten kartanon rouvan Katarina Bergin tai kenties Katariina JagellonicanKatariinankivi Geocaching - The Official Global GPS Cache Hunt Site mukaan. Vuonna 2016 alueen väkiluku oli 1 207. Alueen väestöstä 18,0 % on alle 15-vuotiaita ja 15,5 % yli 65 vuotiaita. Suomea puhuu äidinkielenään 84,5 % väestöstä ja ruotsia 5,6 %. Muun kielisiä on 9,9 %. Alueen asutus on rakentunut vuoden 1988 asuntomessualueen ympärille, ja se koostuu pääosin pientaloista ja matalista kerrostaloista. Katariinassa sijaitsee lintuvetenä tunnettuun Rauvolanlahteen rajoittuva luonnonsuojelualue, Ispoisten kartanon nykyisin yksityisenä päiväkotina toimiva päärakennus vuodelta 1784 ja Erik Bryggmanin suunnittelema varhaisfunktionalistinen huvila, Villa Solin (1926-29). Katariina kuuluu aluekumppanuusprojektiin Turku74, joka kattaa alueet Ilpoinen-Peltola-Koivula-Harittu-Katariina. ==Lähteet== Tiedosto:Ansarikatu 8, Turku.jpg|Asuntoja Ansarinkadulla Tiedosto:Houses in Katariina.JPG|Näkymää laaksoon Tiedosto:Katariinankivi Turku 1.jpg|Katariinankivi Katariinanlaakson luonnonsuojelualueella. Luokka:Turun kaupunginosat
The Jam

The Jam oli brittiläinen uuden aallon punk rock -yhtye, joka perustettiin Wokingissa 1970-luvun puolivälissä. Yhtyeen keulahahmo oli kitaristi-laulaja Paul Weller. Yhtye oli mod revival -tyylilajin johtava edustaja. ==Yhtyeen vaiheet== The Jam herätti henkiin 1960-luvun puolivälin brittiläisen modtyylin, joka nousi nyt uudestaan katu-uskottavan nuorisomuodin ilmiöksi punktyylin rinnalle. Myös The Jamin musiikissa oli selviä vaikutteita Small Facesin ja The Whon kaltaisilta modien suosikkiyhtyeiltä. Modien musiikkiin viittasivat myös soul- ja skavaikutteet. Merkittävä The Jamin esikuva oli myös The Kinks, jolta Paul Weller omaksui tavan säveltää brittiläistä arkitodellisuutta kuvaavia lauluja. Voimakkaista 1960-lukuvaikutteistaan huolimatta The Jam kuitenkin edusti myös oman aikakautensa rocktyyliä kovanaamaisen imagonsa sekä vasemmistolaisesti kantaa ottavien, usein synkkien ja väkivaltaisten laulujensa johdosta. Yhtyeen debyyttilevy ilmestyi "punkin kapinavuonna" 1977. The Jamin levyistä varsinkin All Mod Cons (1978) ja Setting Sons (1979) saavuttivat sekä rockyleisön että arvostelijoiden suosion. Vuonna 1980 ilmestyneellä Sound Affects -levyllä oli mukana selviä dub- ja psykedeliavaikutteita. Yhtyeen suuri hitti "Going Underground" nousi kolmeksi viikoksi Ison-Britannian singlelistan ykkössijalle keväällä 1980. Vuonna 1982 julkaistiin yhtyeen viimeinen studioalbumi The Gift, joka nousi suoraan Britannian albumilistan ykkössijalle. Albumin tunnetuinta antia lienee yhtyeen viimeinen suuri hitti "A Town Called Malice". Suomessa The Jam esiintyi kerran Turun Ruisrockissa vuonna 1980. Ruisrock 40 vuotta -dokumentin mukaan The Jam halusi olla pääesiintyjä ja kielsi ohjelmaan heidän jälkeensä merkityn Eppu Normaali -yhtyeen esiintymisen. Eppu Normaalia odottanut yleisö raivostui tästä ja seurauksena oli kaikkein pahin suomalaisilla rockfestivaaleilla nähty mellakka. The Jam lopetti toimintansa yllättäen jo vuonna 1982, eikä comeback- kiertuetta ole nähty. Paul Weller on ollut mukana The Style Council -yhtyeessä ja julkaissut sittemmin tiuhaan tahtiin soololevyjä. ==Jäsenet== *Paul Weller - laulu, kitara *Bruce Foxton - basso *Rick Buckler - rummut == Diskografia == * * * * * * === Livealbumit === * * * * * ==Aiheesta muualla== * http://www.thejam.org/ Luokka:Brittiläiset punkyhtyeet Luokka:Brittiläiset uuden aallon yhtyeet
Hauli

Hauli on tavallisimmin pyöreä metallikuula. Yleisemmin hauleja käytetään ampumatarvikelajina ammuksina, mutta hauleiksi nimitetään myös esimerkiksi ongessa painona käytettäviä lyijykuulia. ==Käyttö== Haulikon patruunassa käytetään tavallisimmin pieniä, halkaisijaltaan useimmin 2-9 mm:n hauleja, jotka on valmistettu lyijystä, nykyisin myös tinasta, sinkistä, volframista, teräksestä tai vismutista. Pienimpiä hauleja on yhdessä ammuksessa jopa useita satoja latauksesta ja kaliiperista riippuen. Tähän saakka tavallisin lataus on ollut 36 grammaa (12- tai 20 mag. kaliiperisissa patruunoissa). Haulien koko ilmaistaan joko halkaisijan mukaan millimetreinä tai numero- ja kirjaintunnuksin, esimerkiksi nro 9 (2,03 mm) tai BB (4,57 mm). == Valmistus == Metsästäjät ja sotilaat valmistivat itse ampumatarvikkeensa aina 1700-luvulle saakka. Pienten ammushaulien valmistus oli luotien valamista vaikeampaa, suuremmat 5–6 millin ns. susihaulit voitiin tehdä kuten luodit eli käsityönä luotipihtejä muistuttavissa valupihdeissä. Esimerkiksi musketit tai kiväärin patruunat voitiin ladata vain yhdellä isolla ”haulilla”. Tällöin puhutaan kuitenkin palloluodista tai kuulasta, eroksi hauleihin tai ns. täyteisiin. Pienet haulit tehtiin alun perin valuttamalla lyijyä siivilän läpi vesiastiaan, mutta näin saadut pisaranmuotoiset haulit olivat huonokäyntisiä. Pyöreitä hauleja varten piti valuttaa sulaa lyijyä 20–30 metriä korkeasta haulitornista seulan läpi, josta ne lähes vapaassa pudotuksessa muotoutuivat pallonmuotoisiksi ja kovettuivat hauleiksi. Pudottamisen jälkeen haulit lajiteltiin kokonsa mukaan. Suomen kuuluisin haulitehdas on ollut Pispalan Haulitehdas Tampereella, joka perustettiin 1855. Haulikon ohella myös pienoiskivääreihin on valmistettu pienin haulein ladattuja patruunoita tuhoeläinten torjuntaan. Pyöreiden haulien ohella valmistetaan myös kuutionmuotoisia tarkoituksena saavuttaa lähietäisyyksiltä tavallista laajempi osuma-alue. == Lyijyhaulien kiellot ja rajoitukset == Lyijy on ympäristömyrkky, joka kulkeutuu esimerkiksi petolintujen elimistöön niiden saaliseläimiin jääneiden haulien kautta. Eniten se kertyy merikotkiin: joka kolmas Suomen uhanalaisista merikotkista kuolee lyijymyrkytykseen, joka todennäköisesti johtuu lyijyhauleista niiden ravinnossa: riistassa tai vesilinnuissa. Lyijymyrkytys aiheuttaa yleensä hitaan kuoleman. Eviran tutkijan mukaan lyijyammusten käyttö tulisi kieltää kokonaan. EU kielsi lyijyhaulien käytön kokonaan metsästyksessä Ramsarin sopimuksen mukaisilla kosteikkoalueilla torstaina 3. syyskuuta 2020, päätös on myös Suomea sitova. Tanska on kieltänyt lyijyammusten käytön kokonaan. Norjassa oli aiemmin täyskielto, mutta vuonna 2015 lakia muutettiin, ja lyijyhaulien käyttö kiellettiin vain kosteikkoalueilla ja ampumaradoilla. Ruotsissa ja vuodesta 1996 lähtien myös Suomessa lyijyhaulien käyttö on kielletty vesilintujen metsästyksessä kuten sorsastuksessa. Poikkeuksena on lintujen tärkeä talvehtimisalue Ahvenanmaa, jossa kieltoa ei ole. ==Lähteet== * Virtanen, M. 1977. Vanhoja aseita Suomen metsästys- ja riistanhoitomuseon kokoelmista. Painopaikka: Uusimaa Oy, Porvoo. ISBN 951-99138-4-X === Viitteet === Luokka:Ammukset
Iževsk

Iževsk (, tai Ижкар, Ižkar) on Venäjän Udmurtian tasavallan pääkaupunki. Se sijaitsee Ižjoen varrella Venäjän Euroopan-puoleisella alueella Volgan ja Uralvuorten välissä 1 129 kilometrin päässä Moskovasta. Kaupungissa oli 627 734 asukasta vuonna 2010, ja sen pinta-ala on 315,15 neliökilometriä. ==Historia== Iževsk on perustettu vuonna 1760 metalliteollisuuskeskukseksi. Myöhemmin siitä tuli myös aseteollisuuskeskus. Vuosina 1985–1987 kaupunki tunnettiin nimellä Ustinov Dmitri Ustinovin mukaan. ==Elinkeinoelämä== Kaupungissa on pääasiassa metalliteollisuutta, kuten koneiden ja aseiden valmistusta. Mihail Kalašnikov suunnitteli kuuluisan AK-47:n juuri Iževskissä. Kaupungissa valmistetaan myös autoja ja moottoripyöriä merkillä IŽ (ИЖ). Siellä on suurimittaista sahateollisuutta sekä ruuanjalostusteollisuutta. ===Liikenne=== Iževskin rautatieasemalta johtaa pohjois-eteläsuuntainen dieselkalustolla liikennöitävä junarata reitillä Balezino–Igra–Iževsk–Alnaši. Tämän osuuden pääteasemien kautta liitytään Venäjän sähköistettyihin, poikittaisiin päärataverkkoihin. Maantieyhteyksiä on esimerkiksi Latviasta Moskovan kautta saapuva Eurooppatie Kazan–Možga–Iževsk–Igra, joka jatkaa muun muassa Tjumeniin. Iževskssä on lentoasema, josta tasavallan oma lentoyhtiö Ižavia operoi. Esimerkiksi syksyllä 2012 Iževskistä oli lentovuoroja Jak-42-kalustolla Moskovaan (kaksi vuoroa päivittäin Domodevoon), Pietariin (kaksi vuoroa viikoittain), sekä harvakseltaan Ufaan ja Permiin. ==Kulttuurielämä== Kaupunki on udmurtti-kulttuurin ja kasvatuksen keskus. Iževskissä on udmurtin kielen, kirjallisuuden ja historian instituutti sekä opettajankoulutuslaitos, lääketieteen, mekaniikan ja maanviljelysalan oppilaitokset. Udmurtian kansallismuseon näyttely on tutustumisen arvoinen; museo on tehnyt kulttuuriyhteistyötä muiden suomalais-ugrilaisten kansallismuseoiden kanssa. Kaupungissa on Udmurtian kansalliskirjasto. Yksi kaupungin merkittävimmistä kulttuurikohteista on Kalašnikovin asemuseo, jossa kerrotaan sekä Mihail Kalašnikovin elämästä että venäläisten ampuma-aseiden historiasta. Kulttuuriohjelmasarjassa Suomensukuiset 30 päivässä (2013) Ville Haapasalo tutustuu Udmurtian osuudessa esimerkiksi kuuluisan rynnäkkökiväärin historiaan Kalašnikovin asemuseossa Iževskissä. Ižstal Iževsk on kaupungin maineikas jääkiekkoseura.hcizhstal.ru == Iževskin ystävyyskaupungit == * Będzin, Puola * Córdoba, Argentiina * Lusaka, Sambia * Maracay, Venezuela * Tatabánya, Unkari * Xining, Kiina * Jambol, Bulgaria * Salt Lake City, Yhdysvallat == Lähteet == == Aiheesta muualla == * Kaupungin kotisivut * IZHMASH * Iževsk & AK-47 Museum virtual tour *Iževsk * Udmurtian valtionyliopisto *
Katariina

Katariina voi tarkoittaa seuraavia asioita: * Katariina, naisen etunimi * Historian henkilöt: **Katariina I, Venäjän hallitsija **Katariina II Suuri, Venäjän keisarinna **Katariina Aragonialainen, Englannin kuningatar **Katariina Jagellonica, Ruotsin kuningatar **Katariina Sienalainen, italialainen mystikko **Muita Katariina-nimisiä historiallisia ja kuuluisia henkilöitä on lueteltu etunimisivulla. *Katariina, Kotkan kaupunginosa *Katariina, Turun kaupunginosa *Galleria Katariina, Helsingin Taiteilijaseuran ylläpitämä näyttelytila.
Alexandria (Virginia)

Alexandria on kaupunki Virginiassa Yhdysvalloissa Potomac-joen länsirannalla noin kymmenen kilometriä pääkaupungin Washingtonin keskustasta. Kaupungissa asui 150 575 henkilöä vuonna 2014. Kuten muutakin Pohjois-Virginiaa, modernia Alexandriaa on muovannut sen läheisyys Yhdysvaltojen pääkaupunkiin. Sen asukkaista huomattava osa on ammattilaisia, jotka työskentelevät liittovaltion hallinnon tehtävissä sekä sotilaallisissa toimissa. ==Historia== Suurin osa nykyisestä Alexandriasta oli osa noin 24 neliökilometrin maapalaa, jonka Virginian kuvernööri luovutti englantilaiselle kapteenille, Robert Howsingille, 21. marraskuuta 1669. Noin kuukautta myöhemmin Howson myi maan 6 000 punnasta tupakan kasvattaja John Alexanderille. Vuoteen 1732 mennessä Hugh West oli rakentanut paikalle varastot tupakan viljelyä varten. Maata olivat raivanneet jo 1720-luvulla John Summers ja Gabriel Adams. Vuonna 1748 brittikauppiaat pyysivät Virginiaa hallinneelta neuvostolta lupaa perustaa kylä Hugh Westin varastojen läheisyyteen mahdollistaakseen tupakan kuljetuksen. Vuonna 1749 keväällä paikka valittiin, ja perustettiin kylä nimeltä Alexandia John Alexanderin kunniaksi. Tontit huutokaupattiin kesällä 1749. Alexandria muodostui vilkkaaksi satamaksi ja suureksi viennin keskukseksi. Kaupunkikuvaa leimasivat kookkaat tiilitalot. Vuonna 1789 Alexandria liitettiin Virginian osavaltion päätöksellä osaksi Columbian kuntaa. Sisällissodan alkaessa Alexandria oli yksi tärkeimmistä vaihdon keskuksista ja satamista. Alexandria oli myös poliittisen elämän keskus, ja esimerkiksi nuori George Washington omisti sieltä talon, vaikka asuikin pääsääntöisesti Mount Vernonilla. Unionin joukot valloittivat Alexandrian melkein heti sisällissodan alettua 24. toukokuuta 1861. Siitä tuli tärkeä huoltokeskus. Joukkoja ja tarvikkeita siirreltiin Alexandrian kautta sekä meriteitse että rautateitse. Junat toivat takaisin haavoittuneita sotilaita, jotka täyttivät kaupungin sairaalat. Samana aikana Alexandriaan rakennettiin useita linnoituksia Washingtonin kaupungin puolustusstrategian mukaisesti. Vaikka Alexandria toimi orjakaupan keskuksena ennen sisällissotaa, siellä oli myös useita vapaiden mustien yhteisöjä, joiden piirissä toimi paljon kulttuuriorganisaatioita sekä taitavia käsityöläisiä. Alexandria, joka on noin 50 vuotta Washingtonin kaupunkia vanhempi, on yksi Amerikan vanhimmista yhteisöistä. Kaupungissa on edelleen paljon 1700-luvun rakennuksia, joita on suojeltu huolellisesti. Nämä suojeluprojektit aloitettiin vuonna 1960. ==Lähteet== ==Aiheesta muualla== * City of Alexandria * Alexandria Library Luokka:Virginian kaupungit
West Side Story

West Side Story on Arthur Laurentsin kirjoittama musikaali. Sen on säveltänyt Leonard Bernstein ja käsikirjoittanut Arthur Laurents,Laurents Arthur, Ilona- esitystietokanta. Viitattu 29.1.2016. ja laulut on sanoittanut Stephen Sondheim. Alkuperäinen tuottaja, koreografi ja ohjaaja on Jerome Robbins. West Side Storyn juoni on saanut innoituksensa William Shakespearen näytelmästä Romeo ja Julia, mutta tapahtumat sijoittuvat 1900-luvun New Yorkiin. Musikaalin ensi-ilta oli Washingtonissa 19. elokuuta 1957,West Side Story Encyclopedia Britannica. Viitattu 17.3.2024. mutta Broadway-ensi-iltansa se sai Winter Garden -teatterissa 26. syyskuuta 1957. Musikaalia esitettiin 732 kertaa ennen sen kiertueelle siirtymistä. West Side Story oli alusta asti aikansa suosituimpia musikaaleja. Nykyään West Side Storya esitetään edelleen säännöllisesti teattereissa kautta maailman. Lisäksi Bernsteinin säveltämä musiikki on erittäin suosittua. Musikaalin tunnetuimpia lauluja ovat ”America”, ”Maria”, ”Tonight” ja ”Somewhere”. Bernstein kokosi vuonna 1961 musikaalin pohjalta orkesterisarjan Sinfonisia tansseja West Side Storysta (Symphonic Dances from West Side Story), joka on ollut monien sinfoniaorkesterien ohjelmistossa. Varsinkin osa ”Mambo” on ollut suosittu myös erillisenä kappaleena. Vuonna 1984 säveltäjä Bernstein äänitti uudelleen musikaalin toimien ensi kertaa oman musiikkinsa kapellimestarina. Hän sai levystään Grammy-palkinnon vuonna 1985. Musikaaliin perustuen on tehty kaksi samannimistä elokuvamusikaalia. Ensimmäinen sai ensi-iltansa vuonna 1961, jonka ohjasivat Jerome Robbins ja Robert Wise. Elokuva sai 10 Oscar-palkintoa muun muassa parhaasta elokuvasta. Vuoden 2021 elokuvan on ohjannut Steven Spielberg. == Hahmot == Tarinan roolihahmot ovat: === Jetit (The Jets) === * Riff, jengin johtaja * Tony, Riffin ystävä * Action, A-Rab, Baby John, Diesel, Snowboy, Big Deal, Gee-Tar, Mouthpiece, Jim ==== Heidän tyttönsä ==== * Velma, Riffin tyttöystävä * Graziella * Anybodys === Hait (The Sharks) === * Bernardo, jengin johtaja * Chino, Bernardon ystävä * Pepe, Indio, Luis, Anxious, Nibbles, Juano, Toro ==== Heidän tyttönsä ==== * Maria, Bernardon sisar * Anita, Bernardon tyttöystävä * Rosalia, Consuelo, Francisca, Juanita === Muut === * Doc, kaupan omistaja * Schrank, poliisiluutnantti * Krupke, konstaapeli * Glad Hand == West Side Story Suomessa == Suomessa West Side Storya esitettiin ensimmäistä kertaa lontoolaisen His Majesty's Theatren vierailuesityksenä kesällä 1962. Suomeksi West Side Storya esitettiin ensi kertaa Tampereen Teatterissa loppuvuodesta 1963. Tampereen Teatterin West Side Storyssa esiintyivät muun muassa Kaija Sinisalo (Maria), Tapani Perttu (Tony), Anja Räsänen (Anita), Yrjö Järvinen (Riff) ja Olavi Niemi (Bernardo). == Lähteet == == Aiheesta muualla == * www.westsidestory.com. Luokka:Yhdysvaltalaiset musikaalit‎
Naiad

Naiad on Neptunuksen kuu. Se löydettiin syyskuussa 1989 Voyager 2-luotaimen ottamista kuvistahttp://planetarynames.wr.usgs.gov/Page/Planets#UranianSystem, ja se on lähin Neptunuksen kuu. Kuu on epäsäännöllisen muotoinen. Siellä ei ole havaittu geologista aktiivisuutta. Koska Naiad kiertää Neptunuksen synkronisen kiertoradan alapuolella, vuorovesivoimat aiheuttavat hiljalleen kuun lähestymisen kohti Neptunusta. Kuu tuleekin lopulta törmäämään Neptunukseen tai hajoamaan sitä ennen renkaaksi Neptunuksen ympärille (saavuttaessaan Rochen rajan). == Lähteet == Luokka:Neptunuksen kuut
Thalassa (kuu)

Thalassa on Neptunuksen kuu. Se löydettiin syyskuussa 1989 Voyager 2 -luotaimen ottamista kuvista.http://planetarynames.wr.usgs.gov/Page/Planets#UranianSystem Kuu on epäsäännöllisen muotoinen ja siellä ei ole havaittu geologista aktiivisuutta. Koska Thalassa kiertää Neptunuksen synkronisen kiertoradan alapuolella, vuorovesivoimat aiheuttavat hiljalleen kuun lähestymisen kohti Neptunusta. Kuu tuleekin lopulta törmäämään Neptunukseen tai hajoamaan sitä ennen renkaaksi Neptunuksen ympärille (saavuttaessaan Rochen rajan). == Lähteet == Luokka:Neptunuksen kuut
Despina

Despina on Neptunuksen kuu. Se löydettiin heinäkuussa 1989 Voyager 2 -luotaimen ottamista kuvista.http://planetarynames.wr.usgs.gov/Page/Planets#UranianSystem Kuu on epäsäännöllisen muotoinen ja siellä ei ole havaittu geologista aktiivisuutta. Koska Despina kiertää Neptunuksen synkronisen kiertoradan alapuolella, vuorovesivoimat aiheuttavat hiljalleen kuun lähestymisen kohti Neptunusta. Kuu tuleekin lopulta törmäämään Neptunukseen tai hajoamaan sitä ennen renkaaksi Neptunuksen ympärille (saavuttaessaan Rochen rajan). Akselin kaltevuus: 0,080° (suhteessa Neptunuksen päiväntasaajaan). == Lähteet == Luokka:Neptunuksen kuut
Galatea (kuu)

Galatea on Neptunuksen kuu. Se löydettiin heinäkuussa 1989 Voyager 2-luotaimen ottamista kuvista.http://planetarynames.wr.usgs.gov/Page/Planets#UranianSystem Kuu on epäsäännöllisen muotoinen ja siellä ei ole havaittu geologista aktiivisuutta. Koska Galatea kiertää Neptunuksen synkronisen kiertoradan alapuolella, vuorovesivoimat aiheuttavat hiljalleen kuun lähestymisen kohti Neptunusta. Kuu tuleekin lopulta törmäämään Neptunukseen tai hajoamaan sitä ennen renkaaksi Neptunuksen ympärille (saavuttaessaan Rochen rajan). == Lähteet == Luokka:Neptunuksen kuut
Larissa (kuu)

Larissa on Neptunuksen kuu. Larissa havaittiin ensimmäisen kerran toukokuussa 1981 maasta käsin tehtyjen havaintojen perusteella. Varmistus kuun olemassaololle saatiin kuitenkin vasta heinäkuussa 1989 kun avaruusluotain Voyager 2 lensi Neptunuksen ohi.http://planetarynames.wr.usgs.gov/Page/Planets#UranianSystem Kuu on epäsäännöllisen muotoinen ja kraattereiden peittämä eikä siellä ole havaittu geologista aktiivisuutta. Koska Larissa kiertää Neptunuksen synkronisen kiertoradan alapuolella, vuorovesivoimat aiheuttavat hiljalleen kuun lähestymisen kohti Neptunusta. Kuu tuleekin lopulta törmäämään Neptunukseen tai hajoamaan sitä ennen renkaaksi Neptunuksen ympärille (saavuttaessaan Rochen rajan). == Lähteet == Luokka:Neptunuksen kuut
Alexei Eremenko

Alexei Eremenko voi tarkoittaa seuraavia: * Alexei Eremenko Sr. (s. 1964), venäläissyntyinen jalkapalloilija ja jalkapallovalmentaja * Alexei Eremenko Jr. (s. 1983), suomenvenäläinen jalkapalloilija.
The Circus (Erasuren albumi)

The Circus on brittiläisen synthpop-yhtye Erasuren huhtikuussa 1987 julkaistu toinen studioalbumi. Flopanneen debyyttialbumi Wonderlandin jälkeen The Circus oli yhtyeen kaupallinen läpimurto, ja neljän hittisinglen myötä myös yhtyeen pisimpään Ison-Britannian albumilistalla pysynyt julkaisu. Albumin on tuottanut Flood yhdessä Vince Clarken kanssa, ja se edustaa soundillisesti yhtyeen alkuaikojen tyypillistä, digitaalisen Fairlight CMI:n käyttöön perustuvaa äänimaailmaa. ==Muusikot== * Vince Clarke - syntetisaattorit, kosketinsoittimet * Andy Bell - laulu ==Kappalelista== ==Albumin listasijoitukset== * Iso-Britannia - sija 6. * Yhdysvallat - sija 190. * Saksa - sija 20. ==Singlet ja niiden listasijoitukset== Nimi UK Singles Saksan singlelista US Hot 100 USA tanssilista "Sometimes" 2 2 - 4 "It Doesn't Have To Be" 12 16 X 4 "Victim of Love" 7 26 - 1 "The Circus" 6 30 X X *X - Ei julkaistu == Aiheesta muualla == * Luokka:Erasuren albumit Luokka:Mute Recordsin albumit Luokka:Vuoden 1987 albumit
The Two Ring Circus

The Two Ring Circus on brittiläisen synthpop-yhtye Erasuren vuonna 1987 julkaistu yhdistetty live- ja remix-albumi, joka sisältää remixejä ja live- versioita yhtyeen kahden aikaisemman albumin (Wonderland, The Circus) kappaleista, sekä live-version ABBAn kappaleesta "Gimme! Gimme! Gimme!". Tupla-albumina julkaistu vinyyliversio ei sisällä liveversioita. ==Kappalelista== # # # # # # # # # # # # # # # # ==Albumin listasijoitukset== * Iso-Britannia - The Two Ring Circus -albumia ei Ison-Britannian albumilistasäännösten nojalla kelpuutettu listalle. * Yhdysvallat - 186. * Saksa - sija 26. ==Singlet ja niiden listasijoitukset== The Two Ring Circus -albumilta ei julkaistu singlejä. == Lähteet == Luokka:Erasuren albumit Luokka:Mute Recordsin albumit Luokka:Vuoden 1987 remix-albumit Luokka:Vuoden 1987 konserttitallenteet
Taikaesine

Taikaesine eli taikakalu eli fetissi (vanh. fetišši < 'taikakalu' < 'keinotekoinen') on taikuuteen tai yliluonnolliseen uskomukseen liittyvä esine, jolla uskotaan olevan yliluonnollisia voimia tai yhteys yliluonnolliseen. Taikaesineiden palvontaa kutsutaan fetisismiksi. Yliluonnollisten voimia käsittäminen joidenkin esineiden ominaisuuksiksi tuo (kuvitellut) yliluonnolliset voimat helpommin käsiteltäviksi, hallittaviksi ja ymmärrettäviksi. Monen taikaesineen voima on sen kyvyssä olla yhteydessä johonkin yliluonnolliseen olentoon, kuten jumalaan, ja saada ne toimimaan taikaesineen haltijan eduksi. Tällaisia ovat varsinkin monet suojelevat onnenkalut. Toisten esineiden voima on niissä itsessään. Tällaisiin esineisiin on usein kuviteltu varastoituvan, ja niistä on ajateltu tarvittaessa purkautuvan yliluonnollisia voimia hieman akkujen tapaan. Jotkut taikaesineet ovat erityisen taikavoimaista ainesta, kuten luuta. Toisten voima on niiden muodossa tai alkuperässä. Vainajan voimia on arveltu voitavan käyttää vainajan hallussa olleiden esineiden tai jopa vainajan ruumiinosien kautta. Eräs yleinen taikakalujen tyyppi on taikasauva, pitkänomainen esine, jolla yleensä osoitettiin kohdetta, johon yliluonnollisten voimien tahdottiin vaikuttavan. Amuletti on suhteellisen pieni, yleensä kaulassa kannettava korua muistuttava taikakalu. Idoli eli kuva on ihmistä tai muuta olentoa esittävien taikakalujen ja jumalankuvien yleistävä ja jokseenkin epätarkka nimitys, joka kätkee alleen niin jumalankuvia kuin oikeiden ihmistenkin kuvia ja monenlaisia merkityksiä. Voodoo-uskonnon piiriin liittyy ihmistä esittävän nuken vahingoittaminen esimerkiksi neuloilla ihmisen itsensä vahingoittamiseksi. Monille kristityille tärkeä taikaesine on ristiä tai ristinnaulittua Jeesusta kuvaava amuletti. Ristin toivotaan tuovan Jumalan suojelusta, vaikka esimerkiksi virallisen protestanttisen käsityksen ja uskontulkinnan mukaan ristillä esineenä ei ole yliluonnollista merkitystä; ristin tarkoitus on vain muistuttaa kristittyä itseään pyhistä asioista, tai osoittaa kristityn vakaumus muille ihmisille. Ortodoksisessa kristinuskossa uskotaan pyhien kuvien eli ikonien ihmeitä tekeviin taikavoimiin. Pyhäinjäännökset ovat uskonnollisilta merkkihenkilöiltä jääneeksi väitettyjä esineitä tai ruumiinosia, joilla uskotaan olevan yliluonnollisia voimia tai merkityksiä. Näihin uskotaan varsinkin katolisessa kristinuskossa. ==Suomalaisia taikaesineitä== Suomessa on tunnettu monenlaisia taikaesineitä vielä yleisesti 1800-luvulla. Tällaisia olivat esimerkiksi yhteenkasvaneet oksat, korpinkivet, käärmeenkivet ja ukonvaajat. Myös eläinten osia käytettiin, esimerkiksi karhun, kotkan, käärmeen ja lepakkojen ruumiinosia ja jäniksenkäpäliä. Edelleen teräviä esineitä ja metalleja on käytetty. Vielä nykyisinkin käytetään esimerkiksi hevosenkenkiä. Esihistoriallisella ajalla ja historiallisen ajan taitteessa on uskonnollisena- ja taikaesineenä pidetty Ukko ylijumalan kirvestä tai vasaraa kuvaavia amuletteja, ukonkirveitä. Esihistoriallisena aikana tiedetään käytetyn myös karhun hampaita. == Katso myös == * Seksuaalinen fetisismi * Fetissi vodoun-uskonnossa *
The Innocents

The Innocents on brittiläisen synthpop-yhtye Erasuren kolmas studioalbumi. The Innocents oli Erasuren lopullinen läpimurto ja ensimmäinen yhtyeen viidestä perättäisestä albumilistaykkösestä kotimaassaan Isossa-Britanniassa, jossa se myi triplaplatinaa. USA:ssa levy myi platinaa.Luettelo Erasuren äänitteiden listasijoituksista Erasuren virallisilla kotisivuilla Albumin päätuottajana toimi aiemmin mm. New Orderin ja Pet Shop Boysin kanssa työskennellyt 80-luvun supertuottaja Stephen Hague. ==Muusikot== * Vince Clarke - syntetisaattorit, kosketinsoittimet * Andy Bell - laulu ==Kappalelista== # (Clarke/Bell) # (Clarke/Bell) # (Clarke/Bell) # (Clarke/Bell) # (Clarke/Bell) # (Clarke/Bell) # (Clarke/Bell) # (Clarke/Bell) # (Clarke/Bell) # (Clarke/Bell) # (Clarke/Bell) # (Clarke/Bell) # ==Albumin listasijoitukset== * Iso-Britannia - sija 1. * Yhdysvallat - sija 49. * Saksa - sija 10. ==Singlet ja niiden listasijoitukset== Nimi UK Singles Saksan singlelista US Hot 100 USA tanssilista "Ship Of Fools" 6 9 X X "Chains of Love" 11 18 12 4 "A Little Respect" 4 34 14 2 *X - Ei julkaistu ==Lähteet== Luokka:Erasuren albumit Luokka:Mute Recordsin albumit Luokka:Vuoden 1988 albumit
Alune

Alune on Indonesiassa puhuttava uhanalainen kieli. Se kuuluu austronesialaisten kielten malaijilais-polynesialaiseen kieliryhmään. Alune on ensisijainen kieli 27 kylässä Molukkien saarilla, Indonesiassa. Yhteensä kielellä on yli 17 000 puhujaa (2000). Suurin osa heistä asuu Seramin saarella. Tunnettuja murteita alunella on viisi. Kielen katsotaan olevan uhanalainen. Kieltä kirjoitetaan latinalaisin aakkosin. Uusi testamentti on käännetty aluneksi vuonna 2012. == Lähteet == Luokka:Keskimolukkilaiset kielet Luokka:Indonesian kielet Luokka:Uhanalaiset kielet
Molukit

Molukit () on saariryhmä Indonesiassa Malaijien saaristossa. Saaret sijaitsevat Filippiineiltä etelään, Sulawesistä itään, Uudesta-Guineasta länteen ja Timorista pohjoiseen. Suurin osa saarista on vuoristoisia, ja joillakin on toimivia tulivuoria. Vuoteen 1999 saakka saaret muodostivat yhden provinssin, mutta nykyään ne jakautuvat Molukkien ja Pohjois-Molukkien provinsseihin. Pohjois-Molukkien provinssin merkittävimmät saaret ovat Halmahera, Obi, Morotai, Bacan, Ternate ja Tidore. Molukkien provinssi koostuu esimerkiksi Seramin, Burun, Ambonin, Bandan ja Wetarin saarista. Saarten löytöretkien aikainen nimitys oli Maustesaaret, koska sieltä tuotiin Eurooppaan eksoottisia mausteita kuten muskottipähkinää ja mausteneilikkaa. Portugalilaiset asettuivat Molukeille ensimmäisinä eurooppalaisina vuonna 1512.. Tordesillasin sopimuksen mukaan maapallon itäpuoli, ja siten Molukit, kuuluivat Portugalille. Espanjalaiset kuitenkin uusien löytöretkien perusteella toivoivat löytävän saarille läntisen merireitin ja siten pyrkivät todistamaan saarien itse asiassa kuuluvan itselleen. 20.9.1519 Fernão de Magalhães varustikin viisi laivaa, "Molukkien armadan", ja lähti purjehtimaan Molukeille lännen kautta. Magalhães itse kuoli Filippiineillä ennen pääsyä Molukeille, mutta hänen laivastonsa kuitenkin pääsi saarille 1.5.1521, otti sieltä mausteita lastiksi, ja palasi Eurooppaan Afrikan eteläpuolitse purjehtien näin ensimmäisenä maailman ympäri. Magalhãesin retkikunta ei kuitenkaan onnistunut määrittämään Molukkien sijaintia eikä siten todistamaan saarien kuulumista Espanjalle. == Katso myös == *Muskottisota – Taistelu Itä- Intian Maustesaarista, Giles Miltonin kirjoittama meriseikkailu == Lähteet == == Aiheesta muualla == Luokka:Indonesian saaret Luokka:Saaristot Luokka:Seulonnan keskeiset artikkelit
Yhteishallitus

Yhteishallitukseksi kutsutaan hallitusta, jossa ovat edustettuina kaikki eduskunnan puolueet. Tällainen hallitus on ollut Suomessa talvi- ja jatkosodan aikana. Luokka:Hallitukset Luokka:Suomi 1939–1945
Molukit (provinssi)

Molukit () on provinssi Indonesiassa. Se muodostuu Indonesian itäosissa, Sulawesin ja Uusi-Guinean saarten välissä sijaitsevasta Molukkien saariryhmän eteläosista. Saariryhmän pohjoisosat kuuluvat Pohjois-Molukkien provinssiin. Molukkien ja Pohjois-Molukkien provinssit olivat samaa provinssia vuoteen 1999, jolloin Molukkien saaristo jaettiin kahteen provinssiin. Molukkien asukasluku on 1 358 300 (vuonna 2010) ja provinssin pinta-ala on 46 914 neliökilometriä. Molukit tunnettiin aiemmin Maustesaarina, joista eurooppalaiset siirtomaavallat tulivat etsimään mausteita 1500-luvulta lähtien. Molukkien provinssi koostuu noin tuhannesta saaresta, joista merkittäviä ovat muun muassa Ambon, Babar, Buru, Saparua ja Seram. Molukkien provinssin pääkaupunki on Ambon, joka sijaitsee samannimisellä Ambonin saarella. Molukkien provinssia rajaavat merialueet ovat etelässä Molukkien ja Australian välissä olevat Arafuranmeri ja Timorinmeri, pohjoisessa Seraminmeri. Provinssin eteläisimpien ja pohjoisimpien saarien väliin jää Bandanmeri. Molukkien eteläisillä saarilla toimi vuosina 1950–1963 Etelä- Molukkien tasavalta -niminen separatistinen hallitus, jonka Indonesia kukisti. == Lähteet == Luokka:Indonesian provinssit
Catch Thirtythree

Catch Thirtythree on ruotsalaisen metal -yhtye Meshuggahin albumi. Se on konseptialbumi, joka sisältää periaatteessa yhden kappaleen, joka on kuitenkin jaettu kolmeentoista osaan. Meshuggahin jäsenet itse pitävät albumia kokeellisena, tosin varsinkin yhtyeen toinen kitaristi Mårten Hagström pitää sitä yhtyeen onnistuneimpana tuotoksena. Yhtye on päättänyt soittaa konserteissaan ainoastaan "In Death - Is Life" ja "In Death - Is Death" -osioista tehtyä sovitusta. Tämä on myös ensimmäinen Meshuggahin albumi, jossa rummut on ohjelmoitu tietokoneella ezDrummerin Drumkit from Hell -ohjelmaa käyttäen. Yhtyeen rumpali Tomas Haake oli Drumkit from Hell -ohjelman rumpujen äänityksessä mukana, joten ohjelmoitujen rumpujen äänimaailma on kuitenkin lähellä Meshuggahin konkreettisesti äänitettyjen rumpujen ääniä. Syynä ohjelmoituihin rumpuraitoihin on yhtyeen mukaan se, että Catch Thirtythree muuttui niin paljon sitä äänittäessä, että jos rummut olisi tehty aitona, äänityssessiot olisivat kestäneet ikuisuuden. Täten rumpali Haaken työnä levyllä on vain puhutut äänet kappaleiden joissakin osioissa (esimerkiksi kappaleessa "Mind's Mirrors"). Catch Thirtythree on tyyliltään paljon poikkeavampi albumi kuin aikaisemmat. Sen tunnelma on entistä hypnoottisempi ja toistavampi. Tämä johtuu osittain varmasti siitä, että kitararaitoja on päällekkäin välillä kymmenkunta, ja kitaratkin ovat kahdeksankielisiä. Mukana on kuitenkin melkein Meshuggahin tavaramerkiksi noussut tarkka ja yhtäkkisesti vaihtuva rytmittely. Sanoitukset keskittyvät lähinnä erilaisiin paradokseihin. Nimi Catch Thirtythree tulee mitä luultavimmin arvoituksesta Catch 22, joka perustuu Joseph Hellerin romaaniin. Levyä kutsutaan myös Catch 33:ksi ja Catch Thirty-Three:ksi, kirjoitusasu vaihtelee usein, mutta levyn kannessa se on Thirtythree. == Kappaleet == # # # # # # # # # # # # # == Kokoonpano == * Jens Kidman – laulu, kitara ja basso * Fredrik Thordendal – kitara ja basso * Mårten Hagström – kitara ja basso * Tomas Haake – puhelaulu Lisäksi yhtye yhdessä ohjelmoi albumin rummut. == Arvostelut == * Allmusic: Allmusic review * Imperiumi.net: Imperiumi.net * PopMatters: PopMatters * Soundi: Soundi == Lähteet == == Aiheesta muualla == * * Luokka:Vuoden 2005 albumit Luokka:Meshuggahin albumit Luokka:Konseptialbumit